23.2.2023
EL
Επίσημη Εφημερίδα της Ευρωπαϊκής Ένωσης
L 58/627
ΕΠΙΤΡΟΠΗ ΤΙΤΛΟΣ 05 — ΠΕΡΙΦΕΡΕΙΑΚΉ ΑΝΆΠΤΥΞΗ ΚΑΙ ΣΥΝΟΧΉ
ΚΕΦΑΛΑΙΟ 05 04 — ΣΤΗΡΙΞΗ ΤΗΣ ΤΟΥΡΚΟΚΥΠΡΙΑΚΗΣ ΚΟΙΝΟΤΗΤΑΣ (συνέχεια)
05 04 01
(συνέχεια) Παρατηρήσεις Η πίστωση αυτή προορίζεται να καλύψει τη συνέχιση της βοήθειας βάσει του κανονισμού (ΕΚ) αριθ.
389/2006 για τη διευκόλυνση της επανένωσης της Κύπρου μέσω της ενθάρρυνσης της οικονομικής ανάπτυξης της τουρκοκυπριακής κοινότητας, με ιδιαίτερη έμφαση στην οικονομική ολοκλήρωση της νήσου, τη βελτίωση των επαφών μεταξύ των δύο κοινοτήτων και με την Ένωση, και την προετοιμασία για την εφαρμογή του ενωσιακού κεκτημένου.
Η βοήθεια παρέχεται στους τομείς που καθορίζονται στον εν λόγω κανονισμό και περιλαμβάνει ιδίως την προαγωγή της κοινωνικής και οικονομικής ανάπτυξης, την ανάπτυξη και αναδιάρθρωση της υποδομής, τη συμφιλίωση, τα μέτρα οικοδόμησης εμπιστοσύνης και τη στήριξη της κοινωνίας των πολιτών, καθώς και την προσέγγιση της τουρκοκυπριακής κοινότητας στην Ένωση, συμπεριλαμβανομένης της χορήγησης υποτροφιών για Τουρκοκύπριους μαθητές.
Επίσης, χρησιμοποιείται το μέσο TAIEX για την εκπόνηση νομικών κειμένων, ώστε τα κείμενα αυτά να είναι δυνατόν να εφαρμοστούν μόλις αρχίσει να ισχύει μια συνολική διευθέτηση του κυπριακού προβλήματος, καθώς και για την προετοιμασία της εφαρμογής του ενωσιακού κεκτημένου αμέσως έπειτα από ενδεχόμενη πολιτική διευθέτηση για την επανένωση.
Με την πίστωση αυτή θα καταστεί ιδίως δυνατόν να συνεχιστεί η οικονομική υποστήριξη εκ μέρους της Ένωσης για την προώθηση της εντατικοποίησης των εργασιών της επιτροπής για τους αγνοουμένους, ώστε να επιτευχθούν οι στόχοι του στρατηγικού σχεδίου της όσον αφορά την ταχύτερη ταυτοποίηση των αγνοουμένων, καθώς και για τη διευκόλυνση της εφαρμογής των αποφάσεων της δικοινοτικής τεχνικής επιτροπής για την πολιτιστική κληρονομιά, που θα πρέπει να συμπεριλαμβάνει μειονοτικά σχέδια.
Η πίστωση αυτή πρόκειται να χρησιμοποιηθεί, μεταξύ άλλων, για να διατηρηθούν τα αποτελέσματα των εργασιών, προμηθειών και επιχορηγήσεων που χρηματοδοτήθηκαν βάσει προγενέστερων κονδυλίων.
Επιπλέον, θα μπορούν να συνεχιστούν συστήματα επιχορηγήσεων που προορίζονται για ευρύ φάσμα οικονομικών δικαιούχων και δικαιούχων από την κοινωνία των πολιτών (μη κυβερνητικές οργανώσεις, σπουδαστές και διδάσκοντες, σχολεία, αγρότες, μικρά χωριά και τον ιδιωτικό τομέα).
Οι δραστηριότητες αυτές αποσκοπούν στην κοινωνικοοικονομική ανάπτυξη και έχουν ως κινητήρια δύναμη την προοπτική της επανένωσης.
Στο μέτρο του δυνατού, θα πρέπει να δοθεί προτεραιότητα σε έργα συμφιλίωσης τα οποία δημιουργούν γέφυρες μεταξύ των δύο κοινοτήτων και οικοδομούν την εμπιστοσύνη.
Τα μέτρα αυτά υπογραμμίζουν την έντονη επιθυμία και δέσμευση της Ένωσης για την επίλυση του κυπριακού προβλήματος και την επανένωση.
05 04 99
Περάτωση προγενέστερων προγραμμάτων και δραστηριοτήτων Παρατηρήσεις Οι πιστώσεις του παρόντος άρθρου προορίζονται να καλύψουν πληρωμές σχετικά με αναλήψεις υποχρεώσεων προηγούμενων οικονομικών ετών που απομένουν προς εκκαθάριση.
05 04 99 01
Ολοκλήρωση προηγούμενης χρηματοδοτικής στήριξης για την ενθάρρυνση της οικονομικής ανάπτυξης της τουρκοκυπριακής κοινότητας (προ του 2021) Αριθμητικά δεδομένα (Διαχωριζόμενες πιστώσεις) Πιστώσεις 2023 Αναλήψεις υποχρεώσεων
p.m.
Πιστώσεις 2022
Πληρωμές
25 000 000
Αναλήψεις υποχρεώσεων
p.m.
Εκτέλεση 2021 Πληρωμές
30 000 000
Αναλήψεις υποχρεώσεων
0,—
Πληρωμές
34 400 000,—